881.
Na osnovu člana 26 stav 2 Zakona o nacionalnim stručnim kvalifikacijama ("Službeni list CG", br. 80/08 i 40/16), Ministarstvo prosvjete donijelo je
PRAVILNIK
O OBLIKU I SADRŽAJU SERTIFIKATA O STEČENOJ NACIONALNOJ STRUČNOJ KVALIFIKACIJI
("Službeni list Crne Gore", br. 048/18 od 12.07.2018)
Predmet
Član 1
Ovim pravilnikom propisuje se oblik i sadržaj sertifikata o stečenoj nacionalnoj stručnoj kvalifikaciji (u daljem tekstu: sertifikat).
Oblik sertifikata
Član 2
Obrazac sertfikata je štampan na crnogorskom jeziku, na papiru bijele boje formata A4 (210x297 mm).
U gornjem dijelu sertifikata nalazi se Grb Crne Gore, naziv Crna Gora i naziv organizatora obrazovanja odraslih.
Sadržaj sertifikata
Član 3
Sertifikat sadrži podatke:
   - prezime, ime roditelja i ime kandidata;
   - datum, opština i država rođenja;
   - broj lične karte kandidata;
   - naziv nacionalne stručne kvalifikacije;
   - broj sertifikata;
   - mjesto i datum izdavanja sertifikata;
   - potpis direktora; i
   - pečat organizatora obrazovanja odraslih.
Obrazac sertifikata je sastavni dio ovog pravilnika.
Prestanak važenja
Član 4
Danom stupanja na snagu ovog pravilnika prestaje da važi Pravilnik o obliku i sadržaju sertifikata ("Službeni list CG", broj 6/11).
Stupanje na snagu
Član 5
Ovaj pravilnik stupa na snagu osmog dana od dana objavljivanja u "Službenom listu Crne Gore".
Broj: 023-935/2018-4
Podgorica, 3. jula 2018. godine
Ministar
dr Damir Šehović, s.r.